section_heading: Obožavatelji
paragraph_text: Obožavatelji serije Glee često se nazivaju "Gleeks" - spoj naziva serije "Glee" i engleske riječi "geek". Televizijska mreža FOX napravila je natjecanje "Najveći GLEEK" na raznim društvenim mrežama poput Facebooka i MySpacea te otkrila da serija Glee ima veći broj obožavatelja nego neke njezine znanstveno-fantastične serije. Turneja glumačke postave nazvana je "The Gleek Tour". Obožavatelji serije diljem svijeta samostalno su re-kreirali neke od glazbenih brojeva koji se pojavljuju u seriji i postavili ih na YouTube.